Publication: Magyar Közlöny
Issue: MK-2001-44 (Year: 2001, Number: 44)
Era: 1990-2004
Section: a 6/2001. (IV. 13.) BM rendelethez
Paragraph Index: 443

1. A „Szent György érdemjel” 42× 42 mm átmérőjű, királykékre zománcozott, élére állított, enyhén befelé ívelő szárú, négyszög alakú, melynek közepén a Magyar Köztársaság 18 mm nagyságú zománcozott címere helyezkedik el. A címert kifelé keskenyedő sugarak díszítik. A kitüntetés anyaga tombak. Az érdemjel felett a szalagtartó karikán 12× 8 mm átmérőjű díszítés van, melyen babérkoszorún átlósan elhelyezett rendőr buzogány és kard található. A hátlapon a széleket követve „Magyar Köztársaság Belügyminisztériuma”, középen két sorban „Szent György érdemjel” felirat van. Az érdemjel szalagja egyenruhán, a szalagtartó karikán elhelyezett díszítés polgári ruhán a kitüntetés kitűző változata. A kitüntetés szalagon, a bal mellen viselendő.

Source: https://magyarkozlony.hu/hivatalos-lapok/f2d183cfd0b272b10513b6a22f40023884b544c8/dokumentumok/2c8f25375739e743cee30a68022ffe3172c4c8b3/letoltes